《陆教授致政》
宋代·释元肇

去秋哭子过蒸山，岂料今年逝不还。自是广文甘独冷，卑从神武乐高闲。

枌闾南望无回日，莲土西归觉梦间。同队相看成白首，先将老泪为君潸。

作者简介：释元肇（一一八九～？）（生年据本集卷上《寄赵东阁》“与君生己酉”及卷下《丁巳生朝》年六十九推定），字圣徒（日刻本本集署名），号淮海，通州静海（今江苏南通）人，俗姓潘。年十九薙染受具。参浙翁于径山，命为掌记。出世通之光孝，历住吴城双塔、金陵清凉、天台万年、苏之万寿、永嘉江心、杭之净慈、灵隐等寺，圆寂于径山。有《淮海挐音》二卷。